kardosdrur/scandi-wiki huggingface dataset:
Zwolle

Zwolle () er en by i Nederlandene. Byen ligger i provinsen Overijssel og er dens hovedstad siden begyndelsen af det 19. århundrede.

Zwolle har indbyggere og er et vigtigt regionalt centrum. For eksempel tæller byen henholdsvis Zwolle kommune 80.000 arbejdspladser. De fleste findes inden for sundhedsvæsenet, social omsorg, offentlig administration og de private serviceerhverv.

Området var allerede beboet i stenalderen, men den første skriftlige omtale stammer fra 1040. Stadsrettigheder fik byen i 1230 fra Willebrand van Oldenburg, biskop af Utrecht.

Zwolles centrum bærer med sit gadeplan og flotte historiske bygninger og kirker stadigvæk præg af middelalderen. En del af middelalderbyens stadsmur blev i anden halvdel af det 20. århundrede rekonstrueret og genopbygget. I den sene middelalder oplevede byen som Hansestad sin storhedstid tillige med at den blev centrum for den Moderne Devotie, Devotio moderna (lat. for "moderne fromhed"), en religiøs bevægelse som spredte sig over en stor del af Europa. Kendte navne i denne sammenhæng er Geert Grote og Thomas à Kempis. Sidstnævnte er forfatter af værket De Imitatione Christi.

Zwolle ligger ved to floder, IJssel og Vecht.

Kendte bysbørn

Født 
 Herman Brood
 Yuri Landman
 Michael Minsky
 Johan Rudolph Thorbecke
 Ton Koopman
 Gerard ten Borch den Ældre
 Gerard ten Borch den Yngre

Referencer

Eksterne henvisninger 

Byer i Overijssel
Kommuner i Overijssel
Hanse
Bilbombe

En bilbombe er en specielt udviklet sprængladning med tilknyttet tændsats som placeres i en bil, hvorfra den kan udløses af bilens fører, eller af andre i eller uden for bilen. Begrebet bilbombe anvendes både om bomber, der har til formål at dræbe eller skade personer, som befinder sig inde i bilen, såvel som om bilbomber der er beregnet på at ramme bilens omgivelser.

Den første type bruges primært i politisk motiveret attentater eller i kriminelle opgør, mens den anden type bilbomber hvor bomben fungere som et våben mod omverdenen oftest bruges i tilknytning til terroristangreb – i mange tilfælde forekommer de pågældende angreb udført som selvmordsangreb.

Terrorhandlinger efter type
Bomber
Våben
Bombe
Visual DialogScript

Visual DialogScript (VDS), er et fortolket programmeringssprog, for Microsoft Windows, med en simpel syntax, som ligger tæt på MS-DOS batch-sproget.

VDS er primært beregnet på hurtig oprettelse af grafiske brugerflader, ikke til sofistikerede applikationer.

Systemet omfatter 10 system-variabler og 26 bruger-variabler, i alt 256 bruger /navne-variabler.

Variablerne begynder med %%, et bogstav og en  alfanumerisk sætning med underscores, eksempelvis %%my_variable_1. Der er ingen begrænsninger på de bruger-definerede variabler.

Ekstern henvisning
Scriptets hjemmeside (engelsk) 

Programmeringssprog
Microsoft Windows
Vätteryds gravfält

Vätteryds gravfält er en gravplads med skibssætninger fra jernalderen. Gravpladsen ligger cirka 30 kilometer sydvest for Hässleholm i Skåne. Cirka 400 bautasten er bevaret på stedet, men der har været flere. Ved den arkæologiske udgravning i 1955-57 er der gjort fund af bl.a. smykker, glasperler og knive.

Få hundrede meter fra gravpladsen er gjort fund af hesteudstyr fra cirka 400 e.Kr.

Litteratur 
 Karsten Kjer Michaelsen: Danmarks Oldtid, København 2002

Arkæologi i Danmark
Arkæologi i Sverige
Skandinavisk jernalder
Gidsel

Et gidsel er en person, der holdes fanget i en krig eller af væbnede grupper, og som holdes som sikkerhed eller som afpresning for at opnå politiske mål. Når gidseltagning udføres af kriminelle gidseltagere for at afpresse penge, kaldes det kidnapning. En person, der tager et gidsel, kaldes en gidseltager.

I antikken og middelalderen var det almindeligt, at stormagter udvekslede gidsler ved aftaler for at sikre, at aftalerne blev holdt. Det ses i nordisk mytologi, hvor aserne og vanerne efter en fredsslutning udvekslede gidsler for at sikre freden. Således kom Freja, Frej og Njord til at leve blandt aserne.

Geneve-konventionen fra 1949 forbyder gidseltagning.

Se også 
 Stockholmsyndrom

Referencer 

Gidseltagning
Dyrlægeløftet

Dyrlægeløftet er den ed, som nyuddannede dyrlæger aflægger. Eden benyttes i mange lande i forskellige varianter. Ifølge dyrlægeloven fastsætter ministeren for fødevarer, landbrug og fiskeri dyrlægeløftets ordlyd. Den nugældende danske udgave lyder således:

Dyrlægeløftet stiller således både etiske og faglige krav til dyrlægen.

I Danmark har dyrlægeløftet aldrig haft nogen juridisk betydning, kun moralsk. Dog er dyrlæger i kraft af dyrlægeloven pålagt visse pligter, der afspejler indholdet i dyrlægeløftet.

Aflæggelse af dyrlægeløftet er en forudsætning for at opnå autorisation som dyrlæge i Danmark. Aflæggelsen sker typisk på universitetet ved dimmisionshøjtideligheden ved afslutningen af uddannelsen til cand.med.vet.

Se også
 Lægeløftet
 Tandlægeløftet
 Veterinærsygeplejeløftet

Eksterne kilder og henvisninger
Lov om dyrlæger, § 3, stk. 4 
Dyrlægeløftets ordlyd (eksempel nr. 1)
Dyrlægeløftets ordlyd (eksempel nr. 2) 
 Ansøgning om autorisation som dyrlæge

Eder
Veterinær
Jura
Tandlægeløftet

Tandlægeløftet er den ed, som nyuddannede tandlæger aflægger. Eden benyttes i mange lande i forskellige varianter. Der findes to tandlægeskoler i Danmark: Tandlægeskolen i Århus på Det Sundhedsvidenskabelige Fakultet ved Aarhus Universitet samt Tandlægeskolen i København på Det Sundhedsvidenskabelige Fakultet ved Københavns Universitet.

Den nugældende danske udgave af tandlægeløftet (kaldet eksamensløfte) på Tandlægeskolen i Århus lyder således:

Den nugældende danske udgave af tandlægeløftet (kaldet erklæring og løfte) på Tandlægeskolen i København lyder således:

Tandlægeløftet stiller således både etiske og faglige krav til tandlægen.

I Danmark har tandlægeløftet aldrig haft nogen juridisk betydning, kun moralsk. Dog er tandlæger i kraft af tandlægeloven pålagt visse pligter, der afspejler indholdet i tandlægeløftet.

Aflæggelse af tandlægeløftet sker typisk på universitetet ved dimissionshøjtideligheden ved afslutningen af uddannelsen til cand.odont.

Se også 
 Dyrlægeløftet
 Lægeløftet
 Veterinærsygeplejeløftet

Eksterne kilder og henvisninger 

Tandlægeløftets ordlyd på henholdsvis Tandlægeskolen i Århus og Tandlægeskolen i København
Tandlægeskolernes eksamensløfte, artikel fra Tandlægebladet, nr. 15, 2006

Eder
Odontologi
Lembeksborg

Lembeksborg er en ringborg fra yngre jernalder og vikingetiden ved landsbyen Borgsum på friserøen Før i Sydslesvig. Borgvolden er næsten cirkelrund og er cirka 100 meter i diameter. Højden er i dag cirka 10 meter. I syd ses en port. Ud over den markante vold har Lembeksborg været beskyttet af et moseområde mod nordvest samt af en voldgrav omkring borgen, som nu kun er delvis bevaret. 

Ved udgravninger i 1950'erne fandtes der potteskår fra jernalderen, så der levede menesker på øen før friserne fra syd tog øen i besiddelse. Hovedbebyggelsen stammer fra vikingetiden. I de små udgravningsfelter er der fundet fundamenter af en række mindre huse og en brolagt vej. Husene har haft tørvevægge og trætag. Ved siden af husene fandtes brønde.

Borgens navn skyldes ridderen Claus Limbek. Han levede i 1300-tallet og var blandt hovedmændene i adelens opposition mod Valdemar Atterdag. I 1300-tallet kæmpede Valdemar mod Limbek, som opholdt sig på Lembeksborg. Friserne på Før og de andre øer sluttede sig til kongen og Limbek måtte opgive.

Se også 
Trelleborg (cirkelborg)

Litteratur 
Klaus Ebbesen: Sydslesvigske oldtidsminder, Grænseforeningens årbog 1987

Eksterne henvisninger

Før
Fæstningsanlæg i Tyskland
Rosewoodmassakren


Rosewoodmassakren var et racistisk motiveret angreb på sorte amerikanere, der fandt sted i dagene 1. til 7. januar 1923 i den amerikanske landsby Rosewood i det centrale Florida i USA og som ledte til en massakre. Som led i massakren blev landsbyen brændt ned. De officielle dødstal for massakren siger at 6 sorte og to hvide blev dræbt, men de uofficielle estimater peger på mellem 27 og 150 dræbte.

Massakren tog sit afsæt, da en gruppe hvide mænd fra flere nærliggende landsbyer lynchede en sort mand fra Rosewood grundet rygter om, at en hvid kvinde i den nærliggende by Sumner var blevet overfaldet og muligvis voldtaget af en sort mand. En pøbel på flere hundrede hvide gennemgik landskabet for at finde sorte og nedbrændte i den forbindelse næsten alle huse i Rosewood. Overlevende fra byen gemte sig i flere dage i sumpene indtil de blev evakueret med tog og biler til nærliggende større byer. Byen blev forladt af dets tidligere indbyggere og blev aldrig genopbygget.

Ingen personer blev arresteret i forbindelse med massakren og ingen blev dømt.

På trods af at der i USA i denne periode ofte blev registreret og rapporteret om raceuroligheder, er der kun få officielle dokumenter om massakren. Først omkring 60 år efter massakren nåede historien nyhedsmedierne, da historien blev afdækket i begyndelsen af 1980'erne. Overlevende og efterkommere organiserede et sagsanlæg mod Florida for at have forsømt at beskytte Rosewoods sorte befolkning. Efter en rapport fra 1993 om begivenhederne besluttede staten Florida som den første stat i USA at udbetale erstatning til efterkommerne og de overlevende efter raceurolighederne.

Forløbet var emnet i en film fra 1997, Rosewood instrueret af John Singleton. Området blev i 2004 udpeget til 'Florida Heritage Landmark'.

Se også 
 Raceoptøjerne i Tulsa 1921

Referencer

Litteratur 
 D'Orso, Michael (1996). Like Judgment Day: The Ruin and Redemption of a Town Called Rosewood, Grosset/Putnam. 
 Jones, Maxine; McCarthy, Kevin (1993). African Americans in Florida, Pineapple Press. 
 Jones, Maxine; Rivers, Larry; Colburn, David; Dye, Tom; Rogers, William (1993). "A Documented History of the Incident Which Occurred at Rosewood, Florida in 1923" (hosted online by Displays for Schools)
 Jones, Maxine; Rivers, Larry; Colburn, David; Dye, Tom; Rogers, William (1993). "Appendices: A Documented History of the Incident Which Occurred at Rosewood, Florida in 1923".
 Tebeau, Charlton (1971). A History of Florida, University of Miami Press.

Eksterne henvisninger 
 The Real Rosewood website
 Rosewood Heritage & VR Project 
 [https://web.archive.org/web/20141218161140/http://www.thewhitehouseboysonline.com/ARTICLE-ROSEWOOD-VS-STATE.html Rosewood Victims v. State of Florida], Special Master's Report (of the Florida legislature), March 24, 1994
 Historiske billeder efter urolighederne

Afroamerikansk historie
Floridas historie
Begivenheder i 1923
Massakrer i USA
Moodswinger

Moodswinger er et elektrisk strengeinstrument, der blev udviklet i 2006 af hollænderen Yuri Landman. Selv om den ligner en guitar, er der egentlig tale om en citar med en tredje bro.

En moodswinger stemmes efter en kvintcirkel: E-A-D-G-C-F-A#-D#-G#-C#-F#-B.

Musik 
 Liars – album Liars 2007, 3 Leather Prowler
 Avec-A – Akkemay, 2008

Eksterne henvisninger 

Interview med Yuri Landman, Pitchfork Media, 28. september 2007 
Artikel på Modernguitars.com  
Moodswinger på hypercustom.com 

Guitarmodeller
Teestrup

Teestrup ligger på Sydsjælland og er en landsby med , beliggende i Teestrup Sogn og Faxe Kommune, 5 kilometer vest for Haslev og 18 kilometer nord for Næstved. Teestrup ligger i Region Sjælland.

I landsbyen ligger Teestrup Kirke, et forsamlingshus, gårdbutikker, tømrerfirma samt Teestrup Demenscenter.

I 1960'erne havde landsbyens sportsklub et herrehåndboldhold i landets bedste række.

Kilder

Eksterne henvisninger 
 https://www.hoeng-haslev-faxe-lokalt.dk/midt/teestrup-by.html
 https://trap5.lex.dk/sogn/teestrup-sogn-ringsted-herred/

Byer i Faxe Kommune
Byer og bydele med genforeningssten
Thaddæus

Thaddæus var ifølge 
 og  en af Jesu tolv apostle. 

Lukasevangeliet nævner i  en mand blandt apostlene ved navn Judas, Jakobs søn, men derimod ikke Thaddæus. 
Der kan derfor være tale om samme person med to forskellige navne.

Referencer

Eksterne henvisninger

 Saint Jude Thaddeus: The Iconography hos Christianiconography.info (Thaddæus i kunsten)
 Thaddæus i kunsten 

Jesu apostle
Tjek fødsels- og dødsår
Vallensbæk Rulleskøjteklub

Vallensbæk Rulleskøjteklub (VARK) er en rulleskøjteklub hjemmehørende i Vallensbæk Kommune. I klubben dyrkes rulleskøjteløb (inline speed skating) af fitnessløbere og elitespeedere. Klubben hører under Danmarks Rulleskøjte Union. Instruktion og speedtræning foregår på en 400 m-bane ved Vallensbæk Idrætscenter. Desuden løbes der ture i nærområdet og på Kalvebod Fælled.

Historie 
Klubben blev dannet på en stiftende generalforsamling den 21. juni 2005. Banen, som oprindeligt blev anvendt til atletik, blev asfalteret i maj 2004. Asfalttypen er specielt velegnet til rulleskøjteløb, da det også ved vådt føre er muligt at løbe på den, uden at den bliver glat. Kimen til Vallensbæk Rulleskøjteklub blev oprindelig lagt over en hæk i Brøndby. En leder i Vallensbæk Kommune søgte i april 2004 oplysninger hos sin nabo (aktivt medlem af Vesterbro Rulleskøjte Klub) om muligheden for at give gode forhold til bl.a rulleskøjteløbere ved asfaltering af atletikbanen. Specifikationerne fra den på den tid eneste eksisterende rulleskøjtebane i Danmark (Århus) blev fremskaffet, og en måned efter kunne eliteløbere fra Vesterbro Rulleskøjte Klub som de første prøve banen.

Fra maj 2004 til juni 2005 fik Vesterbro Rulleskøjte Klub mulighed for at anvende banen til træning for klubbens eliteløbere mod at hjælpe til med at danne en lokal klub. Primo juni 2005 blev der afholdt Speedskating DM (vej) på banen i Vallensbæk. Ultimo juni 2005 var Vallensbæk Rulleskøjteklub en realitet.

De gode forhold for speedtræning resulterede i, at den største del af eliteløberne fra Vesterbro Rulleskøjte Klub i 2007 skiftede til Vallensbæk Rulleskøjteklub.

Medlemmer 

Klubben har en stor gruppe motionister som om sommeren træner på banen og kører ture i nærområdet og på Kalvebod Fælled. Om vinteren træner de i hallerne i Vallensbæk Idrætscenter. Aldersmæssigt spænder denne gruppe fra 3 til 70 år.

Klubben har flere løbere som tilhører den nationale og internationale elite. Klubbens elitehold kaldes Team VARK.

Se også 
 Inline speed skating

Eksterne henvisninger 
 Officiel hjemmeside 

Rulleskøjteklub
Rulleskøjteklubber i Danmark
Josef (søn af patriarken Jakob)

Josef er en person i Det Gamle Testamente i Bibelen og Koranen. Josef var den næstyngste af patriarken Jakobs tolv sønner og ifølge Det Gamle Testamente hans yndlingssøn. På grund af jalousi solgte hans brødre ham som slave til Egypten, men i Egypten blev Josef en stor mand, der senere reddede sin familie fra hungersnød.

Josef sælges som slave (1 Mos 37) 
Jakob laver en ”ærmekjortel” til sin yndlingssøn, Josef. Josefs brødre bliver jaloux og overvejer at sælge ham til en ismaelittisk karavane. Under deres diskussion kommer nogle handelsmænd forbi og sælger ham i stedet. De viser sønnens kjortel til deres far indsmurt i blod fra en ged, som bevis for at han er død. Imens rejser karavanen videre og sælger Josef som slave til Potifar, kaptajnen for Faraos personlige livgarde ().

Josef ophøjes (1 Mos 39-41) 
Men Potifars kone beskylder Josef for at gøre tilnærmelser til hende, fordi hendes forsøg på at forføre ham mislykkes. Den uskyldige Josef bliver kastet i fængsel (). I fængslet tolker han to medfangers drømme rigtigt, og bliver kendt som drømmetyder. Josef bliver kaldt op til Farao for at tyde hans drøm om 7 smukke og velnærede køer og 7 grimme og magre køer, forstået som ”... syv år med stor overflod i hele Ægypten. Efter dem kommer syv hunger-år, så al overfloden bliver glemt i Ægypten, for hungersnøden vil gøre det af med landet.” Han råder Farao til at lægge mad til side i årene med overflod. Han bliver udnævnt til nummer to i riget under Farao, og under hungersnøden kom hele jordens befolkning ”... til Ægypten for at købe korn hos Josef, for hungersnøden var hård på hele jorden ().

Josef redder sin familie fra hungersnød (1 Mos 42-50) 
Jakob sender sine sønner til Ægypten for at købe korn. Brødrene mødes med Josef, som genkender dem, men giver sig ikke til kende for dem. Efter at have prøvet brødrene på denne og en anden rejse til Ægypten, og hvor de har fremstået som frygtfulde og underdanige så selv Juda tilbyder sig selv som slave, viser Josef sin identitet, tilgiver sine brødre det onde de gjorde ved ham, og tilbyder dem at slå sig ned i Egypten sammen med deres far (1 Mos 42-45). Jakob bringer hele sin familie til Ægypten, til landet Goshen, som Farao tilbyder dem (1 Mos 46-47). Jakob tager imod Efraim og Manasse som sine egne sønner og samler sine sønner ved sit dødsleje og velsigner dem hver især. Jakob dør og bliver begravet i familiegravstedet i Makpelas hule i Hebron. På Josefs dødsleje spørger han sine brødre om de vil sørge for, hvis Gud fører dem tilbage til Israel, at medtage hans rester og begrave dem i Israel. Bogen slutter med at Josefs rester bliver ”... balsameret og lagt i kiste i Ægypten.”

Personer i Det Gamle Testamente
Islams profeter
Hegesippus

Hegesippus en jødisk-kristen historiker, som ifølge Eusebius levede i sidste halvdel af det andet århundrede og "tilhørte den første generation efter apostlene". Han var sandsynligvis opvokset i Israel og skrev et fem-binds erindingsværk mod gnosticismen. Selvom dette værk kun er bevaret i fragmenter, særligt gennem Eusebius' brug og refering til værket, menes det at have været bevaret i biblioteker helt op til det 16. og 17. århundrede. 

Hegesippus var en af Eusebius' primære kilder til den tidlige kirkehistorie i Jerusalem, og brugte ham bl.a. som kilde til beretninger om Jesu familie, særligt omtaler Hegesippus Jakobs (Jesu brors) martyrium og nogle beretninger om Judas (ligeledes Jesu brors) slægtninge.

Generelt må Hegesippus' skrifter anses som meget lidt pålidelige til at danne et billede af den tidlige kirkes første historie.

Eksterne henvisninger 

Fagmenter af Hegesippus' skrifter – Engelsk

Jødiske historikere
Tjek fødsels- og dødsår
Ydby Hede

På Ydby Hede er en samling af 50 gravhøje fra ældre bronzealder. Den er den største samling af gravhøje i Danmark, og mellem højene kan man se bevarede hjulspor, der formentlig er lige så gamle som højene selv. Ydby Hede ligger syv kilometer syd for Hurup i Thy. Kun få gravhøje er udgravet. Tæt ved Ydby Hede ligger Dover Plantage med to langhøje fra ældre bronzealder. Langhøje fra ældre bronzealder adskiller sig fra yngre stenalders langdysser ved ikke at have synlige randsten og stenkamre.

Ydby Hede og det sammenhængende hedeområde Ydby Skjold er en del af naturfredningen Dover Kil, Bodum Bakker.

Litteratur 
 Karsten Kjer Michaelsen: Danmarks Oldtid, København 2002

Eksterne henvisninger 

 Ydby Hede på 1001 fortællinger om Danmark via web.archive.org

Nordiske gravhøje
Fredede bygninger, konstruktioner og anlæg i Thisted Kommune
Régence

Regence var en stil i rumindretning og kunsthåndværk på overgangen mellem barok og rokoko. Navnet kommer af det franske la Regence, dvs. formynderregentskabet 1715-1723 for den unge konge Ludvig 15. af Frankrig. Den må ikke forveksles med den engelske regencystil, som er opkaldt efter prinsregenten, den senere Georg IV.
   
Stilen kom til Danmark omkring 1720. Kendetegnende var, at den nedtonede den pomp og pragt, som kendetegnede barokken. Ønsket var at skabe et mere intimt og behageligt liv. Barokkens store tunge møbler forsvandt og i stedet kom nu praktiske dragkister, kommoder og chatoller. Stolene blev behagelige at sidde i. Væggene var dækkede med gobeliner og lærreds- eller voksdugtapeter i lyse farver. Typisk var også flade stuklofter med loftgesims.
Stilen varede frem til ca. 1740, hvor den udviklede sig til rokoko.

Se også 
 Stilperiode
 Kunst
 Mode
 Renæssance
 Barok
 Rokoko

Stilperioder
Solvej (DSB)

Solvej var en figur i DSBs reklamefilm. 
Hun arbejdede i en Kort & Godt-butik og var Harrys store forelskelse.

Selve dukken var udformet som Harry men var for det første grøn og havde kvindelige træk såsom tydelige øjenvipper. Ligesom med Harry var der udgivet en del merchandise såsom bamser og nøgleringe.

Ekstern henvisning 
 Bag om Solvej  – DSB's præsentation af Solvej

DSB
Fiktive personer fra Danmark
Reklamefilm
David

David er et drengenavn, der også finder anvendelse som slægtsnavn. Navnet stammer fra hebraisk, afledt at det vestsemitiske DWD, og betyder "den elskelige". David er det næstmest anvendte drengenavn i USA. Ifølge navnebarometeret hos Danmarks Statistik viser det sig; at 90 personer blev navngivet David i Danmark anno 2019.

Der er nu (i 2020) i alt 8.625 personer i Danmark med fornavnet David.
Siden 2014 er antallet tiltaget med omtrent 1000 personer, hvor det samlede antal i DK var cirka 7.625 personer i alt.

Der er således sket en netto-stigning henover de seneste 6 år på pågældende +1000 i det samlede antal nulevende personer, der bærer navnet David.

David kan også henvise til:

 Kong David − bibelsk figur
 David (Michelangelo) − en skulptur af Michelangelo
 David (maritim) − et redskab til at løfte emner over en kant
 Jacques-Louis David − fransk neoklassisk maler (1748-1825)
 C.L. David − (Christian Ludvig Julian David 1878-1960) dansk højesteretssagfører, legatstifter og kunstsamler, (Davids Samling).

Noter 

Drengenavne
Hugo Boss

HUGO BOSS AG er et tysk beklædningsfirma med hovedsæde i Metzingen, syd for Stuttgart. Samme sted ligger også Tysklands største outletcenter. Boss eller Hugo Boss er et af de mest kendte tyske tøjmærker.

Historie 

Firmaet blev grundlagt i Metzingen i 1924 af Hugo Ferdinand Boss (1885–1948).

I 1930'erne bestod ledelsen af nationalsocialister og fik derigennem ordrer til fremstilling af uniformer til SA, SS, Wehrmacht og Hitlerjugend. Firmaet beskæftigede tvangsarbejdere fra Vest- og Østeuropa. I efterkrigsopgøret blev Hugo Boss klassificeret som "belastet", da Boss allerede inden 1933 havde indmeldt sig i nazistpartiet.

Mærker 
BOSS fører følgende fem tøjlinjer:
 BOSS Black. (Denne linje tilbydes både til mænd og kvinder. Den er velegnet som både businessbeklædning, såvel som aftenbeklædning.)
 BOSS Selection. (Selection er BOSS' Premiumlinje.) 
 BOSS Orange. (Orange tilbyder fritidsmode til mænd og kvinder.) 
 BOSS Green. (Green tilbyder funktionel sportsbeklædning til bl.a. golf, skisport og sejlsport.)
 HUGO. (HUGO retter sig mod et yngre klientel af både mænd og piger, der ønsker at kreere en egen stil.)

Mærket Baldessarini blev den 1. september 2006 solgt til den tidligere Hugo Boss-direktør Werner Baldessarini.

Eksterne henvisninger 
 
 Corporate website

Beklædningsmærker
Baden-Württemberg
Etableret i 1924
Beklædningsvirksomheder fra Tyskland
Robin Antin

Robin Antin (født 6. juli 1961) er en amerikansk danser og koreograf. 

Hun er grundlægger af The Pussycat Dolls og er også søster til den kendte frisør Jonathan Antin.

Eksterne henvisninger 
  

Koreografer fra USA 
Dansere fra USA 
Personer fra Los Angeles
Jonathan Antin

Jonathan Antin (født 15. august 1967 i Californien) er en verdenskendt frisør, som også er bror til Robin Antin, grundlægger af The Pussycat Dolls.

Frisører fra USA
Personer fra Beverly Hills